**TIRGUS IZPĒTES NOTEIKUMI**

*Speciālistu piesaiste bērnu ar funkcionāliem traucējumiem individuālo vajadzību izvērtēšanai un atbalsta plānu izstrādei (papildu vērtēšana II kārta)*

Rīgā, 2021. gada 23. jūlijs

1. **PASŪTĪTĀJS – TIRGUS IZPĒTES VEICĒJS**

|  |  |
| --- | --- |
| Tirgus izpētes veicējs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Sandra Miķelsone-Slava, tālr. 20027280, e-pasts: sandra.mikelsone@kurzemesregions.lv |

1. **PAKALPOJUMS**
	1. Iepirkuma priekšmets – speciālistu komandas (sociālais darbinieks, psihologs (vēlams klīniskais), fizioterapeits un ergoterapeits) pakalpojums, lai nodrošinātu bērnu ar funkcionāliem traucējumiem (turpmāk – bērni ar FT) individuālo vajadzību izvērtēšanu un atbalsta plānu izstrādi, iekļaujot tajos likumiskajiem pārstāvjiem vai audžuģimenei paredzētos atbalsta mērķus un uzdevumus (turpmāk – Iepirkuma priekšmets).
	2. Iepirkuma līgums tiek finansēts no ESF projekta “Kurzeme visiem” (projekta Nr.9.2.2.1./15/I/004) finanšu līdzekļiem.
	3. Iepirkuma līguma priekšmeta CPV kodi: 85300000-2 (Sociālie pakalpojumi un saistītie pakalpojumi), 85121200-5 (Medicīnas speciālistu pakalpojumi), 85121270-6 (Psihiatru vai psihologu pakalpojumi), 85142100-7 (Fizioterapijas pakalpojumi)
	4. Pakalpojuma sniegšanas vieta – Kurzemes plānošanas reģiona teritorija.
	5. Pakalpojuma sniegšanas laiks – laika periodā no 2021. gada septembra līdz 2022. gada 31. augustam pēc atsevišķi saskaņota laika grafika.
	6. Plānotais izvērtējamo skaits ir 75 (septiņdesmit pieci) bērni ar FT, kas pakalpojuma izpildes laikā var mainīties gan palielinoties, gan samazinoties.
	7. Līgumcenā par iepirkuma priekšmeta izpildi iekļautas visas izmaksas, izņemot pievienotās vērtības nodokli.
2. **PRASĪBAS PRETENDENTAM**
	1. Pretendentam Iepirkuma priekšmeta izpildei jāspēj piesaistīt speciālisti, kuri atbilst vismaz šādām prasībām:
		1. Sociālais darbinieks, kurš atbilst vismaz šādām prasībām:
			1. 2. līmeņa augstākā izglītība sociālajā darbā vai karitatīvajā sociālajā darbā;
			2. Iepriekšējo trīs gadu (2018., 2019., 2020 un 2021. gadā līdz pieteikuma iesniegšanas dienai) laikā ir pieredze darbā ar mērķa grupu (bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs);
			3. Atbilst Bērnu tiesību aizsardzības likuma 72. panta piektajā un sestajā daļā noteiktajām prasībām.
		2. Psihologs, kas atbilst vismaz šādām prasībām:
			1. Atbilst Psihologu likuma 3. un 6. pantā noteiktajām prasībām, ņemot vērā minētā likuma Pārejas noteikumu 1. – 6. punktu;
			2. Iepriekšējo piecu gadu (2016., 2017., 2018., 2019., 2020. un 2021. gadā līdz pieteikuma iesniegšanas dienai) laikā ir profesionālās darbības pieredze bērnu un ģimenes izpētē;
			3. Atbilst Bērnu tiesību aizsardzības likuma 72. panta piektajā un sestajā daļā noteiktajām prasībām.
		3. Fizioterapeitu, kas atbilst vismaz šādām prasībām:
			1. 2. līmeņa augstākā izglītība medicīnā vai veselības aprūpē ar specializāciju fizioterapijā vai profesionālo kvalifikāciju – fizioterapeits un uz pieteikuma iesniegšanas dienu ir spēkā esošs ārstniecības personas sertifikāts ar tiesībām praktizēt fizioterapeita pamatspecialitātē;
			2. Iepriekšējo trīs gadu (2018., 2019., 2020 un 2021. gadā līdz pieteikuma iesniegšanas dienai) laikā ir pieredze darbā ar mērķa grupu (bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs);
			3. Atbilst Bērnu tiesību aizsardzības likuma 72. panta piektajā un sestajā daļā noteiktajām prasībām.
		4. Ergoterapeitu, kas atbilst vismaz šādām prasībām:
			1. 2. līmeņa augstākā izglītība veselības aprūpē un uz pieteikuma iesniegšanas dienu ir spēkā esošs ārstniecības personas sertifikāts ar tiesībām praktizēt ergoterapeita pamatspecialitātē;
			2. Iepriekšējo trīs gadu (2018., 2019., 2020 un 2021. gadā līdz pieteikuma iesniegšanas dienai) laikā ir pieredze darbā ar mērķa grupu (bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs);
			3. Atbilst Bērnu tiesību aizsardzības likuma 72. panta piektajā un sestajā daļā noteiktajām prasībām.
3. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir saimnieciski visizdevīgākais piedāvājums, kurš tiks noteikts izmantojot kā vienīgo kritēriju piedāvājuma cenu. Par saimnieciski visizdevīgāko tiks atzīts piedāvājums ar zemāko cenu.
	2. Piedāvājuma cenu veido viena bērna ar FT **izvērtēšana un atbalsta plāna izstrāde,** iekļaujot likumiskajiem pārstāvjiem vai audžuģimenei paredzētos atbalsta mērķus un uzdevumus.
	3. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu cenu, tas dos priekšroku pretendentam, kurš piesaistījis vairāk speciālistus ar iepriekšējo pieredzi, bērnu ar FT atbalsta plānu izstrādē.
4. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2021. gada 06. augusta pulksten 15.00**,nosūtot aizpildītu piedāvājuma formu (2. pielikums) un piedāvājumā iekļaujamos dokumentus uz e-pastu: sandra.mikelsone@kurzemesregions.lv.
	2. Pretendents piedāvājumā iekļauj:
		1. Aizpildītu piedāvājuma formu;
		2. Kvalifikāciju apliecinošu dokumentu kopijas (skenētu dokumenta oriģinālu);
		3. Pieredzes aprakstu un atsauksmes vai izziņas no darba devējiem, kas apliecina uzrādīto pieredzi;
		4. Tehniskais piedāvājums iekļauj Tehniskajā specifikācijā noteikto prasību izpildes aprakstu, t.sk. bērnu izvērtēšanas metodes, kuras speciālists ir apguvis un pielietojis praksē, kā arī instrumentu izmantošanas pieredzes aprakstu. Pievieno apliecinājumus, sertifikātus vai apliecības vai citu dokumentu kopijas (skenētus oriģinālus) par norādīto metožu apguvi (izņemot Bartela skalas instrumenta apguvi).
	3. Pasūtītājs pieprasīs pretendentam iesniegt izziņas no Sodu reģistra (par katru speciālistu), kas apliecina, ka uz attiecīgo speciālistu nav attiecināms Bērnu tiesību aizsardzības likuma 72. panta piektajā un sestajā daļā noteiktie ierobežojumi, tikai tam pretendentam, kas būts atzīts par tādu, kam būtu piešķiramas iepirkuma līguma slēgšanas tiesības. Attiecībā uz psihologu izziņā jāapliecina arī Psihologu likuma 6. panta 4. – 6. punktā noteikto ierobežojumu neesamība. Izziņa nav vecāka par 1 mēnesi pirms tās iesniegšanas dienas.

**6. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**6.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana.
		2. Pasūtītājam pēc piedāvājumu saņemšanas, ir tiesības veikt sarunas ar pretendentiem. Sarunu gaitā pasūtītājs ir tiesīgs lūgt pretendentus izskaidrot, papildināt un uzlabot piedāvājumus.
		3. Pasūtītajām jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pakalpojumu sniedzējus iesniegt piedāvājumus, kā arī uzaicināt viņus uz sarunām.
		4. Pasūtītājam ir tiesības sarunas veikt tikai ar tiem pretendentiem, kuru iesniegtie piedāvājumi potenciāli ir visizdevīgākie. Pasūtītājs ir tiesīgs uzsākt sarunas arī ar pakalpojuma sniedzēju, ar kuru iepriekš sarunas netika veiktas.
		5. Pasūtītājs lūdz pretendentus, ar kuriem notikušas sarunas, apstiprināt savu gala piedāvājumu, ja tas ticis mainīts un ja pasūtītājs uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts pasūtītāja vajadzībām visatbilstošākais piedāvājums ar zemāko cenu. Pretendentiem, kuriem būs piešķiramas iepirkuma līguma slēgšanas tiesības, tiks pieprasītas nolikuma 5.3. punktā minētās izziņas. Izziņu iesniegšanai tiks dots laiks, kas nav mazāks par 10 dienām.
		7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē (tādu, kam tiek piešķirtas iepirkuma līguma slēgšanas tiesības), nenoslēdz iepirkuma līgumu, Pasūtītajam ir tiesības izvēlēties nākamo izdevīgāko piedāvājumu attiecīgajā Iepirkuma priekšmeta daļā.

**6.2. Lēmuma pieņemšana un paziņošana**

Triju darbdienu laikā pēc lēmuma pieņemšanas Pasūtītājs informē visus pretendentus par tirgus izpētes rezultātiem.

**6.3. Iepirkuma līguma slēgšana**

* + 1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja pasūtītājs un pretendents sarunās nav vienojušies par citiem noteikumiem:
			1. Piedāvātā cena ar pievienotās vērtības nodokli ir nemainīga visā iepirkuma līguma darbības laikā;
			2. Pasūtītājs veic norēķinās ar izpildītāju 15 dienu laikā no pieņemšanas – nodošanas akta parakstīšanas un rēķina saņemšanas dienas;
			3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju vai pieaicinot nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties noteiktā termiņā par izmaksu apmēru, pasūtītājam ir tiesības nepieņemt attiecīgos pakalpojumus un neveikt to apmaksu.
			4. Iepirkuma līguma slēgšanas laiks tiks noteikts, pretendentam un pasūtītājam vienojoties.
		2. Iepirkuma līguma slēgšanas laiks tiks noteikts, pretendentam un Pasūtītājam vienojoties, bet tas nav nosakāms garāks par piecām darbdienām no dienas, kad Pasūtītājs nosūtījis aicinājumu pretendentam parakstīt iepirkuma līgumu.

1. pielikums

**TEHNISKĀ SPECIFIKĀCIJA**

**DEFINĪCIJAS/SAĪSINĀJUMI**

|  |  |
| --- | --- |
| **Atbalsta plāns** | individuālais sociālās aprūpes vai sociālās rehabilitācijas plāns  |
| **Bērni ar FT** | bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs |
| **Projekts** | Eiropas Sociālā fonda līdzfinansēts projekts  Nr.9.2.2.1./15/I/004 „Kurzeme visiem” |
| **MK 313** | Ministru kabineta 16.06.2015. noteikumi Nr.313 “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” |
| **LM** | Labklājības ministrija |
| **ESF** | Eiropas Sociālais fonds |

1. **Iepirkuma priekšmets** - speciālistu komandas (sociālais darbinieks, psihologs (vēlams klīniskais), fizioterapeits vai ergoterapeits) piesaiste, lai nodrošinātu bērnu ar funkcionāliem traucējumiem (turpmāk – bērni ar FT) individuālo vajadzību izvērtēšanu un atbalsta plānu izstrādi, iekļaujot tajos likumiskajiem pārstāvjiem vai audžuģimenei paredzētos atbalsta mērķus un uzdevumus, projekta “Kurzeme visiem” (projekta Nr.9.2.2.1./15/I/004) ietvaros (turpmāk – Iepirkuma priekšmets).
2. **Pakalpojuma sniegšanas vieta** – Kurzemes plānošanas reģiona pašvaldības.
3. **Pakalpojuma mērķa grupa** - bērni ar FT, kuri Pakalpojuma sniegšanas laikā dzīvo ģimenē, un viņu likumiskie pārstāvji vai audžuģimene Kurzemes plānošanas reģiona pašvaldībās (Dienvidkurzemes, Kuldīgas, Saldus un Talsu novada pašvaldībās, kā arī Liepājas un Ventspils pilsētās).
4. **Papildu informācija par mērķa grupu:**
	1. Informācija par izvērtējamiem bērniem ar FT tiks iegūta no pašvaldībām, pašvaldību sociālajiem dienestiem, sabiedrībā balstītu sociālo pakalpojumu sniedzējiem, izglītības iestādēm u.c. Informāciju par vērtējamiem bērniem ar FT speciālistu Izpildītājs iegūs no Pasūtītāja.
	2. Izvērtējamo bērnu ar FT atlases principi:
		1. Brīvprātība (likumisko pārstāvju vai audžuģimenes izteikta vēlme saņemt atbalsta pakalpojumus);
		2. Bērni ar FT vai to ģimenes, kas vērsīsies vai par kuriem nonāks informācija pašvaldības sociālajā dienestā, pēc informācijas par projekta aktivitātēm izplatīšanas.
5. **Papildu informācija par darba uzdevumu izpildi:**

5.1.Nodrošināt, ka bērnu ar FT individuālo vajadzību izvērtēšana un atbalsta plānu izstrāde tiek veikta atbilstoši MK 313 noteiktajam, t.sk. LM izstrādātajiem vērtēšanas kritērijiem un individuālā izvērtējuma metodikai (Bērna ar funkcionāliem traucējumiem attīstības vērtēšanas kritēriju un individuālā izvērtējuma metodika ar pielikumiem), kas ir pieejama <https://www.lm.gov.lv/lv/berni-ar-funkcionaliem-traucejumiem-kuri-atrodas-gimene>

5.2.Katram bērnam ar FT jānosaka tā vajadzības sabiedrībā balstīto sociālo pakalpojumu sniegšanai (sociālo pakalpojumu klāsts, biežums, apjoms) un vispārējo pakalpojumu pieejamībai (veselības aprūpe, izglītība, transports, nodarbinātība, brīvā laika pavadīšana, u.c.), kā arī jānosaka likumiskajiem pārstāvjiem vai audžuģimenei paredzētos atbalsta mērķus un uzdevumus.

5.3.Individuālo vajadzību izvērtēšanas un atbalsta plānu izstrādes organizatorisko vadību nodrošina sociālais darbinieks, sadarbojoties ar pasūtītāju.

5.4.Speciālistiem ir jāievēro informācijas konfidencialitātes un fizisko personu datu aizsardzības prasības visos gadījumos, kad tas ir attiecināms un piemērojams.

5.5.Gadījumā, ja izvērtēšanas laikā speciālists secina, ka bērns ar FT ir cietis no vardarbības vai kāda cita pret bērnu vērsta noziedzīga nodarījuma, tam ir pienākums ziņot policijai vai citai tiesībsargājošai iestādei atbilstoši Bērnu tiesību aizsardzības likuma 51.panta trešajai daļai.

5.6.Speciālisti nodrošina informācijas un/vai izvērtēšanas dokumentu papīra un elektronisko kopiju vai izdruku glabāšanu un/vai dzēšanu atbilstoši Vispārīgās datu aizsardzības regulas prasībām.

5.7.Atbalsta plānu paraksta katrs bērns ar FT, izdarot atzīmi par iepazīšanos ar atbalsta plānā noteiktajiem pasākumiem, izņemot, ja bērns to nevar veikt atbilstoši savam vecumam un briedumam, un bērna likumiskais pārstāvis vai audžuģimene un visi izvērtēšanā iesaistītie speciālisti.

5.9. Veicot izvērtējumu bērnam ar funkcionāliem traucējumiem, kurš dzīvo ģimenē, jāievēro princips, ka speciālisti izvērtēšanas brīdī nevar būt dominējoši (jāievēro princips, ja ģimenes locekļi ir divi, tad arī vienlaikus pārstāvji no speciālistu komandas ir divi).

5.8. Plānojot un organizējot izvērtēšanas procesu, ievērot piesardzības pasākumus (lietot sejas aizsargmaskas, iespēju robežās ievērot noteikto distanci un higiēnas/dezinfekcijas prasības u.c.) un valstī noteiktās epidemioloģiskās prasības, ja tādas uz izvērtēšanas brīdi ir spēkā.

1. **Speciālistu komandas uzdevumi:**
	1. Sociālais darbinieks:
		1. Sadarboties ar bērnu ar FT izvērtēšanai piesaistītajiem speciālistiem (psihologu, fizioterapeitu un ergoterapeitu).
		2. Vadīt, koordinēt un uzraudzīt izvērtēšanā iesaistīto speciālistu (psihologa, fizioterapeita un ergoterapeita) darbu.
		3. Izvērtēt bērna funkcionālās spējas, pašaprūpes un sociālās prasmes, t.sk. izvērtēt bērna ar FT sociālo situāciju (attiecības ar likumiskajiem pārstāvjiem vai audžuģimeni, radiniekiem – brāļiem, māsām u.c.).
		4. Pieprasīt informāciju par bērna ar FT fizisko attīstību un veselību[[1]](#footnote-1).
		5. Informēt bērna ar FT likumiskos pārstāvjus vai audžuģimeni par bērna izvērtēšanu, t.sk., veidot sadarbību ar bērna likumiskajiem pārstāvjiem, audžuģimeni vai aprūpētājiem.
		6. Komunicēt ar pašvaldības iestāžu speciālistiem par pakalpojumu nodrošināšanas iespējām pašvaldībā.
		7. Primāri izvērtēšanas laikā veikt bērna ar FT novērošanu.
		8. Nodrošināt atgriezenisko saiti ar likumiskajiem pārstāvjiem vai audžuģimeni (izskaidro atbalsta plāna saturu un tālākās darbības).
		9. Apkopot informāciju, kas izvērtēšanas laikā iegūta no bērna ar FT, bērna ar FT likumiskajiem pārstāvjiem, audžuģimenes vai aprūpētājiem, ģimenes locekļiem un citām atbalsta personām, un izstrādāt uz bērna vajadzībām orientētu atbalsta plānu ne vēlāk kā 30 dienu laikā pēc individuālo vajadzību izvērtēšanas pabeigšanas, pēc iespējas noskaidrojot bērna ar FT viedokli un iesaistot bērnu ar FT atbalsta plāna izstrādē.
		10. Nodrošināt ESF dalībnieka aptaujas anketas aizpildīšanu (izvērtēšanas un atbalsta plāna izstrādes procesa beigās) par katru izvērtējamo bērnu ar FT, atbilstoši Pasūtītāja dotajai formai un saskaņā ar tās aizpildīšanas nosacījumiem un papīra formā ESF dalībnieka vai tā likumiskā pārstāvja parakstītu nodot to Pasūtītājam.
		11. Sagatavot izvērtēšanas dokumentu kopumu (3 dokumentus) par katru bērnu ar FT divos eksemplāros papīra formā, likumiskā pārstāvja vai audžuģimenes un visu izvērtēšanā iesaistīto speciālistu parakstītu, un vienu eksemplāru elektroniskā formā (skenētu) un:
		12. Vienu papīra formas dokumentu kopumu nodot glabāšanā bērna ar FT likumiskajam pārstāvim vai audžuģimenei (apliecina ar pieņemšanas – nodošanas aktu);
		13. Otru papīra formas dokumentu kopumu nodot tās pašvaldības sociālajā dienestā, kuras administratīvajā teritorijā deklarēta bērna ar FT dzīvesvieta (apliecina ar pieņemšanas – nodošanas aktu);
		14. Vienu eksemplāru elektroniskā formā (skenētu), ievērojot fizisko personu datu aizsardzības noteikumus (piemēram, šifrējot datus vai nodrošinot to aizsardzību ar paroli) uz datu nesēja (USB) nodot Pasūtītājam.
	2. Psihologs:
		1. Sadarboties ar bērnu ar FT izvērtēšanai piesaistītajiem speciālistiem (sociālo darbinieku, fizioterapeitu un ergoterapeitu).
		2. Noteikt bērna ar FT psihiskos, fiziskos un citus raksturlielumus (piemēram, intelektu, spējas, noslieces, iespējas), interpretēt un novērtēt rezultātus.
		3. Analizēt iedzimtības, sociālo, profesionālo un citu faktoru ietekmi uz bērna ar FT personības domāšanu un izturēšanos.
		4. Veikt bērna ar FT psiholoģisku testēšanu, anketēšanu, intervēšanu.
		5. Informēt bērnu ar FT, tā likumiskos pārstāvjus vai audžuģimeni par izpētes gaitu.
		6. Veikt bērna ar FT psiholoģisko izpēti (novērtēšanu).
		7. Pētīt psiholoģiskos faktorus, kā arī emocionālos bērna ar FT personības traucējumus.
		8. Nodot izvērtēšanas laikā iegūto informāciju izvērtēšanā iesaistītajam sociālajam darbiniekam un iesaistīties atbalsta plāna izstrādē (uz bērna vajadzībām orientēts atbalsta plāns tiek izstrādāts, speciālistiem (sociālajam darbiniekam, fizioterapeitam un ergoterapeitam) sadarbojoties, ne vēlāk kā 20 dienu laikā pēc individuālo vajadzību izvērtēšanas pabeigšanas).
	3. Fizioterapeits:
		1. Sadarboties ar bērnu ar FT izvērtēšanai piesaistītajiem speciālistiem (sociālo darbinieku, psihologu un ergoterapeitu~~)~~.
		2. Veikt bērna ar FT anamnēzes ievākšanu par veselības stāvokli, to iespaidojošajiem faktoriem;
		3. Veikt bērna ar FT statiskās pozas (piemēram, stājas un sēdus pozas) un funkcionālo aktivitāšu jeb spējas veikt pozu maiņu un ikdienas aktivitātes, novērtēšanu.
		4. Novērtēt bērna ar FT locītavu osteokinemātiskās un artrokinemātiskās kustības.
		5. Veikt bērna ar FT muskuļu funkciju un līdzsvara novērtēšanu.
		6. Veikt bērna ar FT neiroloģisko izmeklēšanu (piemēram, ādas virspusējās un dziļās jušanas pārbaude, automātiskās reakcijas, primitīvie refleksi, cīpslu refleksi).
		7. Veikt bērna ar FT kustību balsta sistēmas palpatoro izmeklēšanu.
		8. Veikt bērna ar FT izmeklēšanā nepieciešamos speciālos testus (piemēram, locītavu aktīvās un pasīvās stabilitātes testus) un novērtēt viņa funkcionālās spējas pēc speciālām skalām.
		9. Nodot izvērtēšanas laikā iegūto informāciju izvērtēšanā iesaistītajam sociālajam darbiniekam un iesaistīties atbalsta plāna izstrādē (uz bērna ar FT vajadzībām orientēts atbalsta plāns tiek izstrādāts, speciālistiem (sociālajam darbiniekam, psihologam un ergoterapeitam) sadarbojoties, ne vēlāk kā 20 dienu laikā pēc individuālo vajadzību izvērtēšanas pabeigšanas).
	4. Ergoterapeits:
		1. Sadarboties ar bērnu izvērtēšanai piesaistītajiem speciālistiem (sociālo darbinieku, psihologu un fizioterapeitu).
		2. Novērtēt bērna ar FT nodarbes veikšanu, izmantojot ticamas un pamatotas izmeklēšanas metodes.
		3. Novērtēt vides faktorus, kas ietekmē bērna ar FT nodarbes.
		4. Noteikt bērna ar FT nodarbes veikšanas komponentus un vides apstākļus, kuri rada nodarbes veikšanas grūtības.
		5. Noskaidrot bērna ar FT spējas un resursus, kas var tikt izmantoti nodarbes veikšanas procesā.
		6. Apkopot bērna ar FT izmeklēšanas rezultātus un sniegt ieteikumus.
		7. Nodot izvērtēšanas laikā iegūto informāciju izvērtēšanā iesaistītajam sociālajam darbiniekam un iesaistīties atbalsta plāna izstrādē (uz bērna ar FT vajadzībām orientēts atbalsta plāns tiek izstrādāts, speciālistiem (sociālajam darbiniekam, psihologam, fizioterapeitam sadarbojoties), ne vēlāk kā 20 dienu laikā pēc individuālo vajadzību izvērtēšanas pabeigšanas).
2. **Darba uzdevuma izpilde pilnībā ir jāveic līdz: 31.08.2022.**

2. pielikums

**PIEDĀVĀJUMS**

*Tirgus izpētei “Speciālistu piesaiste bērnu ar funkcionāliem traucējumiem individuālo vajadzību izvērtēšanai un atbalsta plānu izstrādei (papildu vērtēšana II kārta)”*

Pretendents: [[2]](#footnote-2)

|  |  |
| --- | --- |
| Nosaukums/Vārds, uzvārds[[3]](#footnote-3): |  |
| Reģistrācijas numurs/ personas kods[[4]](#footnote-4): |  |
| Juridiskā adrese/ deklarētā dzīvesvietas adrese[[5]](#footnote-5): |  |
| Telefona numurs:  |  |
| E-pasts[[6]](#footnote-6): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt bērnu ar FT individuālo vajadzību izvērtēšanu un atbalsta plānu izstrādi projekta “Kurzeme visiem”, projekta Nr. 9.2.2.1./15/I/004, ietvaros.

Iesniedzot piedāvājumu, pretendents piekrīt, ka pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu bērnu ar FT individuālo vajadzību izvērtēšanu un atbalsta plānu izstrādi.

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Viena bērna ar FT izvērtējums un atbalsta plāna izstrāde |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Informāciju par bērna ar FT veselības stāvokli sociālais darbinieks pēc nepieciešamības pieprasa no bērna likumiskajiem pārstāvjiem, kas to sniedz sadarbībā ar ģimenes ārstu. [↑](#footnote-ref-1)
2. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-2)
3. Ja pretendents ir fiziska persona vai pašnodarbināta persona [↑](#footnote-ref-3)
4. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-4)
5. Ja pretendents ir fiziska persona vai pašnodarbināta persona [↑](#footnote-ref-5)
6. E-pasts saziņai ar pasūtītāju. [↑](#footnote-ref-6)